
Narva


                    
 
                                  .12.2010.a nr _____ 
Ilutulestiku  korraldamine
(18.12.2010 Peterburi mnt.2) 

1. Asjaolud ja menetluse käik

13.12.2010.a. esitas  OÜ Tulekild Teenused, reg.nr. 11734449,  Narva Linnavalitsuse Linnavara- ja Majandusametile ilutulestiku korraldamise loa taotluse. OÜ Tulekild Teenused soovib korraldada 18.12.2010.a,  kella 18.00-18.30, Narva Kindluse territooriumil (asukohaga Peterburi mnt 2) ilutulestiku. Tellijaks on MTÜ Pontis reg. kood 80298114.
Ilutulestiku korraldajaks on OÜ Tulekild Teenused, (reg.nr. 11734449, asukohaga Peetri 17, 50303 Tartu). Ettevõte omab pürotehniliste toote kasutamise registreeringut majandustegevuse registris (MTR Reg.nr PTK000032). OÜ Tulekild Teenused pürotehniliste toote käitlemise korraldajaks on Tehnilise Järelevalve Ameti poolt 17.09.2009.a. väljastatud pädevustunnistuse nr.56 alusel tegutsev Kaupo Mätas. Ilutulestiku korraldamise loa taotlus vastab Lõhkematerjaliseaduse § 60 lõike 2 nõuetele.
 

2. Õiguslikud alused

Vastavalt lõhkematerjaliseaduse § 59 lõikele 1 avalikel üritustel, asulastes või muudel tiheasustusega aladel ilutulestiku korraldamiseks klassi II pürotehnilise tootega peab olema ilutulestiku toimumiskoha järgse valla-või linnavalitsuse, tema poolt volitatud valla- või linnavalitsuse asutuse või valla- või linnavalitsuse struktuuriüksuse luba.
Lõhkematerjaliseaduse § 60 lõike 1 kohaselt ilutulestikku korraldada sooviv isik esitab ilutulestiku toimumiskoha järgse valla- või linnavalitsusele taotluse ilutulestiku korraldamise loa saamiseks. Valla- või linnavalitsus vaatab ilutulestiku korraldamise loa taotluse läbi ning teeb vastava otsuse taotluse saabumise päevast arvates viie tööpäeva jooksul.
3. Otsus

3.1. Lubada OÜ-l Tulekild Teenused, (reg.nr. 11734449) 11.12.2010.a, kella 18.00-18.30, Narva Kindluse territooriumil (asukohaga Peterburi mnt 2) ilutulestiku korraldamine. 

3.2. Ilutulestiku korraldamine peab vastama ilutulestiku projektile ning lõhkematerjaliseadusele.
4. Rakendussätted

4.1. Narva Linnavalitsuse Linnavara- ja Majandusametil teha korraldus taotlejale teatavaks. 

4.2. Korraldus jõustub teatavakstegemisest.

4.3. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast alates.

